«Manchester Yunayted» Joze Mourino bilan yangi shartnoma tuzsa, portugaliyalik mutaxassis kattagina mablag‘ ishlab oladi. Joriy yilning yozida portugaliyalik mutaxassis bilan 3 yillik shartnoma tuzilgandi, endi esa tomonlar hamkorlik muddatini uzaytirmoqchi. Daily Express nashrining yozishicha, yangi kelishuv muddati 2025 yilgacha bo‘ladi. Agar Joze Mourino bu shartnomaga qo‘l qo‘ysa, bu muddat ichida u 135 mln funt (160 million yevro) ishlab oladi. 53 yoshli mutaxassis rahbarligida mankunianliklar jamoasi joriy mavsumning 17-turidan keyin Angliya chempionati turnir jadvalida 30 ochko bilan oltinchi o‘rinni egallab turibdi. APL turnir jadvalida oltinchi o‘rinda borayotgan «MYu» bosh murabbiy bilan shartnomani uzaytirmoqchi